stanford-oval/wikipedia huggingface dataset:
Badrinath

Badrinath voi tarkoittaa seuraavia:
Badrinath, kaupunki Uttarakhandissa Intiassa
Badrinathin temppeli, temppeli Badrinathissa
Badrinath, intialainen elokuva vuodelta 2011
S. S. Badrinath (s. 1940), intialainen Chennaissa sijaitsevan Sankara Nethralaya -silmäsairaalan perustaja
Subramaniam Badrinath (s. 1980), intialainen kriketinpelaaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Badrinath”, voi hakea sivunnimihaulla, laajalla sivunnimihaulla tai tekstihaulla.
Akira Yaegashi

| Akira Yaegashi> Henkilötiedot |
| --- | --- |
Koko nimi:  八重樫 東
Syntynyt: 25. helmikuuta 1983 Kitakami, Iwaten prefektuuri Japani
Kansalaisuus:  Japani
Nyrkkeilijä
Painoluokka:  Alempi kärpässarja
Kätisyys:  oikeakätinen
Ammattilaistilastot
Ottelut:  33
Voitot:  27
– tyrmäysvoitot:  15
Tappiot:  6
Akira Yaegashi 25. helmikuuta 1983 Kitakami Iwaten prefektuuri on japanilainen alemman kärpässarjan nyrkkeilijä. Urallaan Yaegashi on voittanut IBF ja WBC liittojen maailmanmestaruudet alemmassa kärpässarjassa.
Amatööriura

Amatöörinä Yaegashi otteli 70 ottelua joista voitti 56.
Ammattiura

Yaegashi siirtyi ammattinyrkkeilijäksi vuonna 2005 korsisarjassa. Vuonna 2011 Yaegashi voitti WBA liiton mestaruusottelussa Pornsawan Porpramookin teknisellä tyrmäyksellä ottelun ehdittyä kymmenenteen eräänsä mutta hävisi heti ensimmäisessä WBA liiton mestaruuden puolustusottelussaan Kazuto Iokalle.  Tämän jälkeen Yaegashi siirtyi painoluokkaa ylemmäs alempaan kärpässarjaan. Alemmassa kärpässarjassa Yaegashi voitti  Toshiyuki Igarashin yksimielisellä tuomaripäätöksellä täysien erien jälkeen kohoten samalla WBC liiton mestariksi.Yaegashi puolusti mestaruutta onnistuneesti neljä kertaa kunnes hävisi Roman Gonzalezille teknisellä tyrmäyksellä yhdeksännessä erässä Gonzalezin johtaessa ottelua kaikin tuomariäänin. Tämän jälkeen Yaegashi siirtyi painoluokkaa alemmas alempaan kärpässarjaan jossa otteli Pedro Guevaraa vastaan väliaikaisesta WBC liiton mestaruudesta mutta hävisi seitsemännessä erässä tyrmäyksellä. Tämän jälkeen Yaegashi otteli kahdesti tuntemattomampia iskijöitä vastaan kunnes pääsi IBF liiton mestaruusotteluun Javier Mendozaa  
vastaan. Yaegashi voitti ottelun yksimielisellä tuomaripäätöksellä. Tämän jälkeen Yaegashi puolusti IBF liiton mestaruutta kahdesti menestyksekkäästi kunnes hävisi kolmannessa puolustusottelussa ensimmäisen erän tyrmäyksellä Milan Melindolle
| 0 | 1 | 2 |
| --- | --- | --- |
| Edeltäjä: Pornsawan Kratingdaenggym | WBA liiton korsisarjan maailmanmestari 24. lokakuuta 2011 - 20. kesäkuuta 2012 | Seuraaja: Kazuto Ioka |
| 0 | 1 | 2 |
| --- | --- | --- |
| Edeltäjä: Toshiyuki Igarashi | WBC liiton kärpässarjan maailmanmestari 8. huhtikuuta 2013 - 5. syyskuuta 2014 | Seuraaja: Roman Gonzalez |
| 0 | 1 | 2 |
| --- | --- | --- |
| Edeltäjä: Javier Mendoza | IBF liiton alemman kärpässarjan maailmanmestari 29. joulukuuta 2015 - 21. toukokuuta 2017 | Seuraaja: Milan Melindo |
8 (albumi)

| 8 Luis Fonsi |
| --- | --- | --- |

Studioalbumin tiedot
 Äänitetty : 2014
 Julkaistu: 2014
 Tyylilaji: latin pop
 Levy-yhtiö: Universal Latin
Luis Fonsi’n muut julkaisut
| Tierra Firme 2011 | 8 2014 | Vida 2018 |
8 on puerto ricalaisen laulaja Luis Fonsi'n yhdeksäs studioalbumi.
Kappaleet

"Anónimos"
"No Te Pertenece"
"Corazón En La Maleta"
"Que Quieres de Mí"
"Somos Uno"
"Regálame Un Minuto Más"
"Cansada"
"Llegaste Tú" (mukana Juan Luis Guerra)
"Aprendí"
"Cuando Me Dejes de Amar"
"El Tren"
"Un Presentimiento"
"Tentación"
"Solo Quiero Darte Amor"
"Corazón Multicolor"
Ae Dil Hai Mushkil

| Ae Dil Hai Mushkil |
| --- | --- |

Ohjaaja:  Karan Johar
Käsikirjoittaja:  Karan Johar
Tuottaja:  Apoorva Mehta Hiroo Yash Johar Karan Johar
Säveltäjä:  Pritam
Kuvaaja:  Anil Mehta
Leikkaaja:  Manik Dawar
Pääosat:  Anushka Sharma Ranbir Kapoor Aishwarya Rai Bachchan
Valmistustiedot
Valmistusmaa:  Intia
Tuotantoyhtiö:  Dharma Productions
Levittäjä:  Star Studios iTunes
Ensi-ilta:  28. lokakuuta 2016
Kesto:  157 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Ae Dil Hai Mushkil (suom. ”Tämä sydän on vaikea”) on vuonna 2016 ensi-iltansa saanut intialainen hindinkielinen romanttinen draamaelokuva, jonka ohjasi Karan Johar. Pääosia näyttelivät Anushka Sharma, Ranbir Kapoor ja Aishwarya Rai Bachchan. Elokuva sai ensi-iltansa diwalin aikaan 28. lokakuuta 2016. Se oli kaupallinen menestys.
Näyttelijät

| 0 | 1 | 2 |
| --- | --- | --- |
|  Anushka Sharma  | … |  Alizeh Khan   |
|  Ranbir Kapoor  | … |  Ayan Sanger   |
|  Aishwarya Rai Bachchan  | … |  Saba Taliyar Khan   |
|  Fawad Khan  | … |  DJ Ali   |
|  Imran Abbas  | … |  Tohtori Faisal Khan   |
|  Lisa Haydon  | … |  Lisa D’Souza   |
|  Alia Bhatt  | … |  DJ laulussa ”The Breakup Song”   |
|  Shah Rukh Khan  | … |  Tahir Taliyar Khan   |
|  Neha Dhupia  | … |  Reportteri (ääni)   |
Soundtrack

Kaikki sanat Amitabh Bhattacharya, kaikki sävellykset Pritam.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Ae Dil Hai Mushkil” | Arijit Singh | 4.29 |  |  |  |  |  |  |
| 2. | ”Bulleya” | Amit Mishra, Shilpa Rao | 5.49 |  |  |  |  |  |  |
| 3. | ”Channa Mereya” | Arijit Singh | 4.49 |  |  |  |  |  |  |
| 4. | ”The Breakup Song” | Arijjt Singh, Jonita Gandhi, Badshah, Nakash Aziz | 4.12 |  |  |  |  |  |  |
| 5. | ”Cutipie” | Pardeep Singh Sran, Nakash Aziz | 3.51 |  |  |  |  |  |  |
| 6. | ”Alizeh” | Arijit Singh, Ash King, Shashwat Singh | 4.42 |  |  |  |  |  |  |
|  |  |  | 27.54 |  |  |  |  |  |  |
Aiheesta muualla

Kuvia tai muita tiedostoja aiheesta Ae Dil Hai Mushkil Wikimedia Commonsissa
Ae Dil Hai Mushkil Internet Movie Databasessa (englanniksi)
Ae Dil Hai Mushkil AllMoviessa. (englanniksi)
Aarno Kellberg

Aarno Antero Kellberg (2. helmikuuta 1932 Iisalmen maalaiskunta – 12. helmikuuta 2015 Iisalmi) oli suomalainen opettaja ja kirjailija.
Kellbergin vanhemmat olivat kauppias Eino Antero Kellberg ja kauppias Liisa Kettunen. Hän kävi Iisalmen yhteislyseota 1945-1948, valmistui yläkansakoulunopettajaksi Kajaanin seminaarista 1955 ja kävi nuoriso-ohjaajakurssin 1957. Kellberg oli kansakoulunopettajana Iisalmessa 1955-1956 ja Ruotsinpyhtäällä 1956-1975. Hän toimi tilapäisenä kouluhallituksen ylitarkastajana 1975 ja peruskoulunopettajana Iisalmessa 1977-1991. Hän on ollut myös aluekouluttajana Uudenmaan läänissä, lääninkouluttajana Uudenmaan ja Kuopion lääneissä sekä läänintaiteilijana Kuopion läänissä. Kellberg sai kotiseutuneuvoksen arvonimen 2006.
Kellberg on tehnyt useita käsikirjoituksia radiolle ja televisiolle. Hänen kirjoituksiaan on ilmestynyt myös lehdissä, antologioissa ja kokoomateoksissa.
Teoksia

Viimeiset leikit, nuortenromaani.   WSOY 1964
Pojat salolla : eräkertomus, kuvat Y. Könni   Valistus, Helsinki 1965
Koljonvirran sissit, nuortenromaani.   WSOY 1966
Kansalaistaidon lukemisto 1-4, tekijät Aarno Kellberg ja Esko Korpijärvi.   Otava 1968-1969
Kansalaistaidon työkirja 1-4, tekijät Aarno Kellberg ja Esko Korpijärvi.   Otava, 1968-1969
Meidän sakki, radiokuunnelma.   1969
Nelonen, nuortenromaani.   WSOY 1970
Syntipukki, radiokuunnelma.   1970
Leikitään kotia, radiokuunnelma.   1970
Pelko, radiokuunnelma.   1970
En huoli tuota, radiokuunnelma.   1971
Kiri kiri, radiokuunnelma.   1971
Perheet ovat erilaisia, radiokuunnelma.   1971
Paras olla kokeilematta : huumausaineasiain työkirja, tekijät Aarno Kellberg ja Esko Korpijärvi; kuvat Anita Saurama.    Raittiuskasvatusliitto, Helsinki 1971
Parempi polttamatta – onnellisempi ottamatta : tupakka- ja alkoholiasiain työkirja, tekijät Aarno Kellberg, Esko Korpijärvi; kuvat Anita Saurama.   Raittiuskasvatusliitto, Helsinki 1971
Elämän totuutta etsi, käsikirjoitus.  Yleisradio, TV2
Olen 12-vuotias, käsikirjoitus.  Yleisradio, TV1 1972
Peruskoulun kuvaamataito : opettajan kirja 3-6, tekijät Aarno Kellberg, Esko Korpijärvi ja Erkki Matilainen.   SOK Koulupalvelu, Helsinki 1973-1976
Peruskoulun kuvaamataito : oppilaan kirja 3-6, tekijät Aarno Kellberg, Esko Korpijärvi ja Erkki Matilainen.    SOK Koulupalvelu, Helsinki 1973-1976
Petteri pitää pintansa, nuortenromaani.   WSOY 1975
Jos kielin voisi kertoa, romaani.    WSOY 1980
Kansa kaikki kärsinyt, romaani.    WSOY 1981
Onnehensa tyytynyt, romaani.    WSOY 1984
Haukahduksia : tarinoita metsästä.    WSOY 1986
Ilima aekojaa Iisalamesta, kertomuksia.    WSOY 1986
Olvi vuodesta 1878 : 110 vuotta.    1988
Tapion linna : 2-näytöksinen satu, tekijät Aarno Kellberg ja Tuula Laatikainen (runot).   1988
Pesänrakentajat, romaani.    WSOY 1992
Lauri Leskinen – kutsumusopettaja : 4-osainen tv-elokuva, tekijät Aarno Kellberg, Paavo Liski ja Arvi Auvinen.   1992
Heikki Riihijärvi : mies ja pappi.   WSOY 1994
Olvi kaparee, näytelmä.   1994
Paari kaparee, näytelmä.   1995
Myö ja hyö, näytelmä.   2000
Ponsse 1970-2000 : Savon savotoilta maailman markkinoille, valokuvat Einari Vidgren ym.   Ponsse, Vieremä 2000
Keisarin Iisalmi, näytelmä.   2001
Maata jaetaan, näytelmä.   2001
Kekkosen aikaa, näytelmä.   2002
Kädenlyönti, näytelmä.   2003
Elämää ja kiusauksia, näytelmä.   2003
Made in Finland, näytelmä, tekijät Aarno Kellberg ja Tarmo Valkonen.   2004
509. raskas erityispommitusrykmentti

Rykmentin joukkoyksikkötunnus.
509. Raskas Erityispommitusrykmentti[lähde? ] (engl. 509th Composite Group, myöhemmin engl. 509th Bomb Wing, Heavy) on Wendoverissa, Utahissa perustettu Yhdysvaltain ilmavoimien joukko-osasto osana operaatio Silverplatea (suom. Hopealautanen). Yksikön tarkoitus oli luoda valmius atomipommien pudottamiseen sekä kyetä lentohyökkäyksiin raskailla Boeing B-29 Superfortress-pommituskoneilla. Rykmentin muodostaminen aloitettiin syyskuussa 1944. Yksikön ensimmäinen komentaja oli eversti Paul Tibbets ja varakomentaja everstiluutnantti Thomas J. Classen. Siihen kuului noin 1 500 sotilasta ja sen sotilaspastori eli kenttäpappi oli luterilainen William Downey.
Kuvassa 509:nnen pommituskoneita Tinianissa: Enola Gay, the Great Artiste ja Big Stink - myöhempi Dave's Dream.
Rykmenttiin kuului 393. raskas pommituslentolaivue, joka toimi alkujaan Nebraskasta. Laivueen kalustona oli viisitoista B-29 pommikonetta ja päällikönä majuri Charles Sweeney. Koneista kymmenen siirrettiin merialueiden harjoituksiin Havannaan Kuubaan, ennen siirtoa Wendoverin kautta Mariaaneille. Sekä Wendoverissa että Havannassa, oli tämä yksikkö saanut huolimattomasti pukeutuvien ja räyhääjän maineen että lempinimen Koskemattomat. Laivueen erityistehtävä, sekä erioikeudet aiheuttivat runsaasti kadehdintaa ja ylenkatsontaa, muun muassa siihen suuntautuneen pilkanteon muodossa toisten Japaniin lentävien pommitusyksiköiden taholta Tinianissa. Jopa sen komentaja koetettiin syrjäyttää sekä rykmentti hajottaa. Yksikössä ei moitteeton pukeutuminen ollut sotilaallisen puhuttelutavan ohella suuressa suosiossa, sen sijaan siellä arvostettiin sitäkin suuremmin vaitiolotaitoa – sen tehtävähän oli ollut huippusalainen. Juuri siksi vallinnut suuri epätietoisuus odottavasta missiosta: oli aiheuttanut monille yksikön jäsenille paljon turhautuneisuutta ja päänvaivaa – kuten tehtävän mielekkyyteen liittyvää jatkuvaa pohdiskelua ja arvuuttelua, sekä tämä näkyi muun muassa motivaatioon liittyneinä vaikeuksina, näkyen juuri tuollaisena räyhäämisenä ja muina häiritsevinä lieveilmiöinä.
Laivueenkomentaja Frederick L. Ashworth, Bockscar'in aseupseeri Nagasakin lennolla. Kuva 1. erillisen taisteluvälinelaivueen tiloista.
Joukko-osaston erilliset toimintayksiköt

393. Raskas Pommituslentolaivue
320. kuljetuslentolaivue
390. huoltolentoryhmä
603. pioneerilaivue (ilmavoimat)
1027. huoltolaivue (ilmavoimat)
1395. sotapoliisikomppania
1. erillinen taisteluvälinelaivue (lisätty hieman ennen Mariaaneille saapumista)
Kesä-heinäkuussa lentoryhmä siirrettiin Mariaaneille Tinianiin, mistä se pommitti Hiroshimaa ja Nagasakia. Muita lentopommituksia suoritettiin käyttämällä keltaisiksi maalattuja, niin kutsuttuja korttelipommeja: lempinimeltänsä Kurpitsa. Nämä olivat Fat Mania muistuttavia sekä suunnilleen saman painoisia (Fat Manin paino oli 10 200 paunaa) sisältäen ydinräjähteen sijasta konventionaalisen taistelulatauksen.
Toisen maailmansodan jälkeen

Japanin antauduttua eli toisen maailmansodan päätyttyä 509. raskas erityispommitusrykmentti siirrettiin marras-joulukuussa 1945 Uuteen Meksikoon Roswelliin. Siellä yhdelle yksikön koneelle tapahtui onnettomuus, jossa kuoli kapteeni David Semple.
Myöhemmin joukko-osasto osallistui Operaatio Crossroadsiin (suom. Operaatio Tienristeys). Nämä ydinkokeet suoritettiin Bikinillä kesä-heinäkuussa 1946. Toinen koelatauksista räjäytettiin lentopudotuksena kohdealueella, B-29 koneesta nimeltä Dave's Dream, joka oli entinen Big Stink.
Yksikön käyttämät aseistuksen detaljit, toiminta ja koulutusmenetelmät sekä monet muutkin (yksikköön, sekä sen aseisiin liittyvät yksityiskohdat) asiat olivat hyvin pitkään salattuja. Esimerkiksi ensimmäiset valokuvat sen käyttämistä atomiaseista julkistettiin vasta joulukuussa 1960, John F. Kennedyn valtakaudella.
Laivue on sittemmin operoinut Peasen lentotukikohdassa, New Hampshiressa ja on kuulunut Yhdysvaltain strategisiin ilmavoimiin (SAC). Vuoden 1970 vaiheilla sen kalustona oli FB-111A Aardvark -monitoimilentokone. Aseistuksena olivat ainakin Boeing AGM-69 SRAM -ohjukset, jotka oli varustettu taktisin ydinasein. Yksikkö on käyttänyt myös B-50, B-47 ja B-52 pommikoneita. Myöhemmin rykmentin kalustoksi on vaihdettu B-2 Spirit häivepommittajat. Yksikön komentajana oli 2018  prikaatikenraali Paul W. Tibbets IV.'
Vuonna 2022 509. pommitusrykmentti oli Whitemanin lentotukikohdassa, Missourissa.
Nellisin lentotukikohdan F-111A pudottaa Mk-82 pommeja Nevadassa.
Häivepommittaja B-2A Spirit Spirit of Mississippi.
Käännös suomeksi
Ardin

| Ardin |
| --- | --- |
 Näkymä Ardiniin
 vaakuna
 Ardin
 Koordinaatit: 46°28′31″N, 00°33′23″W 
Valtio:  Ranska
Alue:  Uusi-Akvitania
Departementti:  Deux-Sèvres
Arrondissementti:  Parthenay
Pinta-ala:  
 – Kokonaispinta-ala:  29,6 km²
Väkiluku (2016):  1 249
 – Väestötiheys:  42,21 as./km²
Postinumero:  79160
Infobox OKVirheellinen NIMI-arvo: 
Ardin on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Niortin luoteispuolella. Kunnan pinta-ala on 29,6 neliökilometriä ja siellä on arviolta 1 249 asukasta (vuonna 2016).
Aiheesta muualla

Kuvia tai muita tiedostoja aiheesta Ardin Wikimedia Commonsissa
Badulla

Katunäkymä Badullasta.
Badulla on kaupunki Sri Lankan vuoristoalueella saarivaltion Uva-provinssissa. Kandysta kaakkoon sijaitseva kaupunki on Uva-provinssin ja Badullan piirikunnan hallinnollinen keskus. Vuoden 2012 väestönlaskennan mukaan kaupungissa oli 42 237 asukasta.
680 metrin korkeudella merenpinnasta sijaitseva kaupunki on tunnettu ympäröivistä vuorista ja niiden teeviljelmistä. Alueen nähtävyyksiin kuuluu Dunhinda Falls -vesiputous.
Käännös suomeksi
50 Cent: Blood on the Sand

| 50 Cent: Blood on the Sand |
| --- | --- |

Kehittäjä:  Swordfish Studios
Julkaisija:  THQ
Säveltäjä:  Swizz Beatz
Pelimoottori:  Unreal Engine 3
Julkaistu:  EU 20. helmikuuta 2009NA 24. helmikuuta 2009
Lajityyppi:  kolmannen persoonan ammuntapeli
Pelimuoto:  yksinpeli
Ikäluokitus:  ESRB: Alkaen 17 vuotta 
Alusta:  PlayStation 3, Xbox 360
Jakelumuoto:  Blu-ray-levy ja DVD
Lisää peliartikkeleitaVideopelien teemasivulla
Infobox OK : 
50 Cent: Blood on the Sand on Swordfish Studiosin kehittämä kolmannen persoonan ammuntapeli, jonka THQ julkaisi PlayStation 3:lle ja Xbox 360:lle vuonna 2009. Peli on jatko-osa vuonna 2005 julkaistulle 50 Cent: Bulletproofille.
Pelaaminen

Pelissä pelataan räppäri 50 Centillä. Yhteistyöhahmoksi valitaan yksi G-Unit-yhtyeen jäsen, joko Tony Yayo, Lloyd Banks tai Dj Whoo Kid. Jokainen yhtyejäsen on perehtynyt eri taistelutekniikkaan. Yhteistyöhahmo on joko pelin ohjaama tai verkon välityksellä toisen pelaajan ohjaama.
Juoni

Peli sijoittuu nimeämättömän Lähi-idän maan sota-alueelle, jonne 50 Cent ja G-Unit on palkattu esiintymään konserttiin. Konsertin järjestäjä Answar kuitenkin kieltäytyy maksamasta heille kymmenen miljoonan dollarin käteisenä lupaamaansa palkkaa. Sen sijaan Answar antaa heille timanteilla ja helmillä peitetyn ihmisen pääkallon. Terroristiryhmä Kamal kuitenkin varastaa pääkallon, ja 50 Cent (ja yksi pelaajan valitsema G-Unitin jäsen) päättävät hankkia sen takaisin keinolla millä hyvänsä.
Aiheesta muualla

50 Cent: Blood on the Sand MobyGamesissa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:50 Cent: Blood on the Sand
Käännös suomeksi
Balakovon ydinvoimalaitos

Venäjän Saratovin alueen Balakovon ydinvoimalan sijainti.
Balakovon ydinvoimalaitos (ven.  АЭС, skaja AES) on Venäjän Saratovin alueella, noin 15 kilometriä Balakovosta koilliseen, Volgan itärannalle rakennetun tekoaltaan äärellä sijaitseva ydinvoimalaitos. Voimalaitoksen omistaa ja sen toiminnasta vastaa Venäjän valtion Rosenergoatom-osakeyhtiö.
Voimalaitoksella on neljä vuosina 1985-1993 tuotantokäyttöön otettua VVER-1000 -reaktoria.
Balakovon ydinvoimalan yksiköt 1-4.
Ydinvoimala ilmakuvassa. Taustalla tekojärvi, taaempana Volgajoki.
Aiheesta muualla

Kuvia tai muita tiedostoja aiheesta Balakovon ydinvoimalaitos Wikimedia Commonsissa
Banana

Banana tarkoittaa seuraavia:
Banana, kaupunki Queenslandissä Australiassa
Banana, kaupunki Kongon demokraattisessa tasavallassa
Banana, vuonna 1981 julkaistu LCD-elektroniikkapeli
Canaan Banana (1936–2003), Zimbabwen ensimmäinen presidentti vuosina 1980–1987
Yaya Banana (s. 1991), kamerunilainen jalkapalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Banana”, voi hakea sivunnimihaulla, laajalla sivunnimihaulla tai tekstihaulla.
Balakən

| Balakən |
| --- | --- |
 Balakənin kaupunkia.
 Balakən
 Koordinaatit: 41°43′33″N, 46°24′30″E 
Valtio:   Azerbaidžan
Piiri:  Balakən
Kaupungiksi:  1968
Väkiluku (2010):  9 700
Infobox OKVirheellinen NIMI-arvo: 
Balakən (ven. Белока́ны, Belokany) on kaupunki Azerbaidžanissa Kaukasusvuoriston reuna-alueella. Se sijaitsee Alazanin sivujoen Balakənçayn varrella 394 kilometriä Bakusta luoteeseen. Kaupunki on  Balakənin piirin keskus. Sen kautta kulkee Yevlaxin, Şəkin ja Tbilisin välinen maantie. Kaupungissa on myös Yevlaxista haarautuvan sivuradan pääteasema. Asukkaita on 9 700 henkeä (vuonna 2010).
Balakəninin seutu on kuulunut Kaukasian Albaniaan ja myöhemmin Kahetiaan. Avaarit ottivat sen haltuunsa 1700-luvun alussa muodostaen liittokunnan, jonka keskuksina toimivat Carin ja Balakənin kylät. Venäjä valtasi alueen vuonna 1803 ja lopullisesti vuonna 1830. Samalla muodostettiin Carin ja Balakənin alue, myöhemmin piirikunta, joka vuonna 1859 nimettiin Zaqatalan piirikunnaksi. 1800-luvun lopulla Balakənin kylässä asui yksinomaan avaareja ja georgialaisia. Vuonna 1930 siitä tuli hallintopiirin keskus, vuonna 1954 kaupunkimainen taajama ja vuonna 1968 kaupunki.
Nykyään Balakən on maatalousalueen keskus, jossa on pienimuotoista elintarvike- ja jalostusteollisuutta. Kaupungin huomattavin nähtävyys on 1700–1800-luvuilla rakennettu moskeija minareetteineen.
Aiheesta muualla

Balakənin piirin sivusto (Arkistoitu – Internet Archive) (azeriksi)
Azerb.com: Balakan / Balaken (englanniksi)
Bamfordin rautatieasema

| Bamford |
| --- | --- |

Perustiedot
Lyhenne:  BAM
Rataosa:  Hope Valley Line
Sijainti:  53°20′20″N, 001°41′20.4″W
Osoite:  Station Approach, Bamford, Derbyshire, S32 1EG
Paikkakunta:  Bamford
Valtio:  Yhdistynyt kuningaskunta
Avattu:  25. kesäkuuta 1894
Liikenne
Käyttäjiä (v.):  31 654 (2017–2018)
Liikennöitsijä(t):  Northern
Ratapiha
Raiteisto:  2 laituriraidetta
Aiheesta muualla
 Wikimedia Commons 
Bamfordin rautatieasema on rautatieasema Bamfordin kylässä Derbyshiressä. Se sijaitsee Hope Valley Linen varrella.
Asema avattiin 25. kesäkuuta 1894. Sitä käytti 31 654 matkustajaa kaudella 2017–2018.
50 (luku)

| --- | --- |
Luonnolliset luvut
50 ← 50 51 52 53 54 55 56 57 58 59 →
Kardinaaliluku: viisikymmentä
Järjestysluku: viideskymmenes
Tekijät: 1, 2, 5, 10, 25 ,50
Alkutekijät:  2\cdot 5^{2}

Roomalainen numero: L
Binääriluku: 110010
Oktaaliluku: 62
Duodesimaaliluku: 42
Heksadesimaaliluku: 32
Vigesimaaliluku: 2A
50 (viisikymmentä) on luonnollinen luku, jota edeltää luku 49 ja seuraa luku 51.
Matematiikassa

50 on yhdistetty ja vajaa luku.
50 on kuusikulmiopyramidiluku.
50 on Harshad-luku kymmenjärjestelmässä.
50 on Harshad-luku nelijärjestelmässä (3024).
50 on palindromi seitsenjärjestelmässä (1017).
50 kuuluu Duffyn lukuihin.
50 on pienin luku, joka voidaan muodostaa kahden positiivisen neliöluvun summana useammalla kuin yhdellä tavalla:  7^{2}+1^{2} tai  5^{2}+5^{2} (katso kuva).
50 on pienin luku, joka voidaan muodostaa eri positiivisten neliölukujen summana useammalla kuin kahdella tavalla:  7^{2}+1^{2},  6^{2}+3^{2}+2^{2}+1^{2} tai  5^{2}+4^{2}+3^{2} (katso kuva).
50 on yksi vain 17 luonnollisesta luvusta, joita ei voida muodostaa alle kahdeksan kuutioluvun summana:  2\cdot 1^{3}+6\cdot 2^{3}.
50 on kahden peräkkäisen alkuluvun (47 ja 53) keskiarvo.
50. alkuluku miinus 50 (179) on myös alkuluku.
Luonnontieteissä

50 on tinan järjestysluku jaksollisessa järjestelmässä.
Titaani-50 on titaanin vakaa isotooppi.
Kromi-50 on kromin vakaa isotooppi.
Krypton-86 on kryptonin vakaa isotooppi, jonka neutroniluku on 50.
Strontium-88 on strontiumin vakaa ja luonnossa yleisin isotooppi. Sen neutroniluku on 50.
Yttrium-89 on yttriumin ainoa vakaa isotooppi. Sen neutroniluku on 50.
Zirkonium-90 on zirkoniumin vakaa ja luonnossa yleisin isotooppi. Sen neutroniluku on 50.
Molybdeeni-92 on molybdeenin vakaa isotooppi, jonka neutroniluku on 50.
Ydinfysiikassa luku 50 kuuluu maagisiin lukuihin.
50 Virginia on pikkuplaneetta.
Messier 50 on avoin tähtijoukko.
Muissa yhteyksissä

50-vuotishääpäivää kutsutaan kultahäiksi.
Pääsiäisaika kestää 50 päivää.
Yhdysvalloissa on 50 osavaltiota. 50. osavaltio on Havaiji.
.50 BMG on raskas kiväärin tai konekiväärin patruuna.
Fifty-fifty tarkoittaa ”puolet ja puolet”, kirjaimellisesti ”viisikymmentä-viisikymmentä”.
Taajamassa nopeusrajoitus on 50 kilometriä tunnissa, jos liikennemerkillä ei ole toisin määrätty.
Eurooppatie E50 kulkee Ranskan ja Venäjän välillä.
Kantatie 50 eli Kehä III kulkee pääkaupunkiseudulla ja Kirkkonummella.
Suomessa useimmista pankkiautomaateista saa enintään 50 euron seteleitä.
Luku 50 esitettynä kahden positiivisen neliöluvun summana.
Luku 50 esitettynä eri positiivisten neliölukujen summana.
Aarno Jääskö

| Aarno O>  Jääskö .Henkilötiedot |
| --- | --- |
Syntynyt: 23. kesäkuuta 1920 Kuivaniemi
Kuollut: 10. joulukuuta 1975 (55 vuotta)
Kansalaisuus:   Suomi
Taiteilija
Ala:  taidemaalari, opettaja ja rakennusmestari
Aarno O. Jääskö (23. kesäkuuta 1920 Kuivaniemi – 10. joulukuuta 1975) oli suomalainen taiteilija. Hän valmistui Oulun teollisuuskoulusta rakennusmestariksi vuonna 1943. Hän ei tehnyt valmistumisensa jälkeen rakennusmestarin töitä, vaan toimi kansakoulun opettajana Haapavedellä vuodesta 1948 vuoteen 1957. Tämän jälkeen hän ryhtyi opettamaan piirustusta Iin yhteiskoulussa. 12 vuoden opettamisen jälkeen Jääskö siirtyi vapaaksi taiteilijaksi.
Taide

Suurin osa Jääskön tekemästä taiteesta on akvarelleja. Lähellä hänen sydäntään oli Lappi, missä retkeilystä ja kalastamisesta hän nautti. Hänen maalaustensa aihe onkin usein kytköksissä luontoon, hän maalasi muun muassa merestä, joesta, kalastamisesta ynnä muusta. Loppuvaiheessa Jääskö teki myös puuviilutöitä, joilla oli kova kysyntä. Jääskön akvarellit olivat nekin suosittuja – hänen töitään esittelevässä näyttelyssä Sveitsissä työt tekivät kauppansa niin nopeasti, että ne loppuivat viikossa, vaikka näyttelyn piti olla auki kuukauden.
Muuta

Jääskö oli Iin Lionsklubin perustajajäsen. Hän myös suunnitteli vuonna 1953 käyttöön otetun Haapaveden vaakunan.